Lektionsplan: På sporet af reformationen

|  |  |  |  |  |  |
| --- | --- | --- | --- | --- | --- |
|  | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| **Modul 1****(2 lektioner)** | **På sporet af reformationen - afsnit 1: Luther lagkage**<http://historielab.dk/luther-lagkage/>Det er ikke nok at kende til fortællingen om reformationen og Luther, men der skal arbejdes med den, hvor eleverne øver sig i at pille ved grundfortællingen og får blik for, hvordan den kan kontrasteres, modfortælles og viderefortælles. Dette opnås ved, at eleverne både får indblik i, hvad reformationen er, hvilken betydning den stadig spiller i dag – og hvordan Luther både fremstilles som skurk og som helt samt bruges kommercielt ved salg af merchandise.Filmens overordnede tema er reformationsfejringer. | Eleven kan analysere konstruktion og brug af historiske fortællinger med samtids- og fremtidsrettet sigte  | Eleverne kanforholde sig *flerperspektivistisk* til fortiden igennem indblik i forskellige syn på reformationen og Luther med afsæt i 500 års-fejringen i 2017  | Eleverne ser filmen Luther Lagkage inden modulet med afsæt i følgende spørgsmål (se *Bilag 1 – elevark*):Hvad bliver fejret, hvordan og hvorfor bliver det markeret?Hvad vil det sige, at fejringer er et spejl på vores samfund? Eleverne præsenteres for modulets problemstillinger og læringsmål.Eleverne arbejder videre med spørgsmålene ved at se nærmere på baggrundsmaterialet *(se materialeliste).*På klassen samles op på spørgsmålene: Hvad bliver fejret, hvordan og hvorfor?Eleverne læser artiklen ’Helt eller skurk?’ (*se materialeliste)*. De genser filmen og skaber sig på skrift et overblik over, hvorfor Luther kaldes henholdsvis en helt og en skurk. Eleverne undersøger, hvad der findes af Luther-merchandise og diskuterer spørgsmålet: Hvad fortæller man om Luther ved at bruge ham kommercielt i fremstillingen af merchandise?På klassen evalueres på elevarbejdet ved, at eleverne mundtlig laver en fremstilling af Luther, hvor den ene del af klassen skildrer Luther som skurk, mens den anden skildrer Luther som helt.  |  |
| **Modul 2 (2 lektioner)** | **På sporet af Reformationen - afsnit 2: Gud bevare Danmark**<http://historielab.dk/gud-bevare-danmark/>Hvordan er reformationen et brud i historien, og hvilken betydning får reformationen for indførelsen af enevælden i Danmark?Filmens overordnede tema er magt, enevælde og forholdet mellem kirke og stat.  | Eleven kan sætte begivenheders forudsætninger, forløb og følger ind i en kronologisk sammenhæng | Eleverne kangive bud på, hvordan reformationen og Luthers tanker kan anskues som et *brud* i historien forklare, hvordan reformationen kan ses en af forudsætningerne for indførelse af enevælden og ændringen af magtbalancen mellem kirke og stat, der stadig gør sig gældende den dag i dag  | Eleverne ser filmen Gud bevare Danmark inden modulet med afsæt i følgende spørgsmål (*se Bilag 1 – elevark*):Hvad er det for et brud i historien som sker med reformationen, som baner vejen for indførelse af enevælde? Hvad er magtforholdet mellem kirke, konge og stat hos Luther, under enevælden og i vores grundlov?Eleverne præsenteres for modulets problemstillinger og læringsmål.Eleverne arbejder videre med spørgsmålene ved at gense filmen og læse artiklen ’Kirke og stat – et forhold i opbrud?’ (*se materialeliste)* og skaber sig på skrift et overblik over forholdet mellem stat og kirke fra reformationen og frem til i dag. På klassen evalueres på elevarbejdet ved i fællesskab at tale om, hvad det er ved reformationen der gør, at den kan betragtes som et brud i historien og i forlængelse heraf den evangelisk-lutherskes kristendoms rolle i vores grundlov, der også afspejles i folkeskoleloven.  |  |
| **Model 3 (2 lektioner)** | **På sporet af Reformationen - afsnit 3: Guds elskede barn**<http://historielab.dk/guds-elskede-boern/>I filmen bliver eleverne klogere på, hvilken rolle konfirmationen spillede i 1700-tallets Danmark, hvad pietisme er, og hvilken betydning kristendommen og konfirmationen spiller for os i dag.Filmen overordnede tema er pietismen i Danmark i 1700-tallet og kirkens status og rolle.  | Eleven kan forklare, hvorfor historisk udvikling i perioder var præget af kontinuitet og i andre af brud | Eleverne kan* forklare, hvordan kontinuitet og brud sker parallelt og på kryds og tværs af hinanden i udviklinger over tid med afsæt i *sammenhængen* mellem kristendommen før og efter reformationen og op igennem 1700-tallet med afsæt i konfirmationsritualet
 | Eleverne ser filmen Guds elskede barn inden modulet med afsæt i følgende spørgsmål (*se* *Bilag 1 – elevark*):Hvorfor bliver vi konfirmeret, og hvor stammer konfirmationsritualet fra? Hvilken status og betydning har konfirmationsritualet i dag og før i tiden?Eleverne præsenteres for modulets problemstillinger og læringsmål.Eleverne arbejder videre med spørgsmålene ved at gense filmen. De ser derudover en kort film, fortæller om den lille katekismus: *At skabe et luthersk samfund - betydningen af Luthers lille katekismus og de ti bud i Danmark efter reformationen om den lille katekismus* (*se* *materialeliste)*. Ved brug af CL-strukturen ’Bordet rundt’ samler eleverne i grupper på 4 op på deres viden omkring Luthers rolle i forhold til konfirmationsritualet efter reformationen, i 1700-tallets Danmark og nu.En af eleverne læser det op, som er skrevet ned på papiret som optakt til, at der på klassen samles op på spørgsmålene:Hvor stammer konfirmationsritualet fra, og hvilken rolle spiller Luthers lille katekismus i forhold til konfirmationen? Eleverne ser filmen *Fra konflikt til fællesskab* (*se materialeliste*) og skaber sig et overblik på skrift over forskelle og ligheder mellem katolicismen og protestantismen og får en forståelse for, at Luther ikke ville af med - men ændre kirken.Der samles op på klassen, og i plenum diskuteres kirkens status og rolle for eleverne og i samfundet før og nu, og hvordan reformationen kan anskues som historisk begivenhed både er præget af brud og kontinuitet.  |  |
| **Modul 4 (2 lektioner)** | **På sporet af reformationen - afsnit 4: En skole for livet**<http://historielab.dk/en-skole-for-livet/>Forestillingen om, at reformationen har bidraget til demokratiets fremvækst optræder flere steder. Andre påpeger at reformationen ikke førte til demokrati, men derimod til en totalitær kristen stat, enevældigt monarki og evangelisk-luthersk religionstvang. I forlængelse af filmen, skal eleverne selv vurdere og tage stilling til fremstillinger af Luthers betydning i den forbindelse.Filmens overordnede tema er dannelse og demokratiudvikling i 1800-tallet. | Eleven kan udarbejde løsningsforslag på historiske problemstillinger med afsæt i udvalgte kilder | Eleverne kankomme med bud på en løsning på *den historiske problemstilling* omkring hvilken betydning reformationen har eller ikke har for udviklingen af det moderne demokrati afsæt i udvalgte kilder | Eleverne ser filmen En skole for livet inden modulet med afsæt i følgende spørgsmål (se *Bilag 1 – elevark*):Hvad er det ved Luther, som gør at nogen ser en forbindelse mellem ham og det moderne demokrati? Eleverne præsenteres for modulets problemstillinger og læringsmål.Eleverne arbejder med de 3 udvalgte kilder og kommer med et bud på et svar på, hvorfor disse fremstillinger ser en forbindelse mellem Luther og det moderne demokrati. Eleverne finder derefter kilder – evt. med afsæt i det supplerende baggrundsmateriale - der har et andet synspunkt og diskuterer, hvordan noget både kan fremstilles som myte og sandhed.  En elevgruppe fremlægger, og de andre supplerer, korrigerer og perspektiverer.  |  |
| **Modul 5 (2 lektioner)** | **På sporet af reformationen - afsnit 5: Det moderne menneske** <http://historielab.dk/det-moderne-menneske/>I denne film anvendes Luther som reference- og refleksionsramme til at spejle det vedkommende og aktuelle tema omkring det moderne menneskes følelse af utilstrækkelighed. Elevernes kritiske historiebevidsthed kvalificeres, og de får indsigt i et eksempel på eksistentiel historiebrug, hvor historien bliver brugt til at forstå, hvem vi er.Filmens overordnede tema er nutidens forestillinger om det moderne menneske | Eleverne kan redegøre for brug af fortid i argumentation og handling | Eleverne kan * forklare, hvordan historie og Luthers tanker kan bruges i argumentation og handling til at afklare, perspektivere og problematisere nutidens værdigrundlag
 | Eleverne ser filmen inden lektionen med afsæt i spørgsmålene: Hvad er præstationskultur og skam – og hvorfor er det en udfordring for det moderne menneske? Eleverne præsenteres for modulets problemstillinger og læringsmål.Eleverne læser artiklen ’At være utilstrækkelig’ (*se materialeliste*), genser filmen og skaber sig et overblik over den samfundsdiagnose, der bliver præsenteret. Eleverne diskuterer, om de er enige i det billede, der tegnes af dem. Eleverne ser filmen ’5 skarpe om Luther’ (*se materialeliste*) med afsæt i spørgsmålet: Hvad var det Luther ville, og hvad tænker du, vi kan bruge ham til i dag?Eleverne afslutter lektionen og forløbet (der er spillets inspirationsoplæg) med at spille LynTeser, derer et samtalespil, der giver eleverne mulighed for at formulere egne Lyn*Teser* om, hvordan verden kan blive et bedre sted – og hvad vi kan gøre få at nå derhen. Brug spillet til at overveje, hvad det vil sige at være menneske i dag.<https://reformation.fuau.dk/magasin/lynteser/> |  |

## Forslag til:

### Undervisningsdifferentiering:

Inddragelsen af Cooperative Learning-strukturer i forbindelse med elevarbejdet i klassen kan give læreren mulighed for at tilrettelægge en varieret undervisning, hvor alle kommer til orde og elevernes forhåndsviden bringes i spil i arbejdsgrupper sammensat ud fra forskellige faglige niveauer.

### Evalueringsformer:

Samtalespillet LynTeser, der afslutter forløbet, kan også anvende i forbindelse med anvendelse af filmene enkeltvis og kan tilpasse lektionens indholdsmæssige fokus og læringsmål.

### Nærområdet som læringsrum:

Undersøg om der er spor efter Reformationen i lokalområdet ved at besøge den lokale kirke og præst eller det lokale museum.

### Øvrige kommentarer:

Forløbet er planlagt med et primært fokus på historiefaget, men det er oplagt at kombinere med fagene kristendomskundskab og samfundsfag.

# Bilag 1 – elevark - spørgsmål

|  |
| --- |
| **På sporet af reformationen - afsnit 1: Luther lagkage**<http://historielab.dk/luther-lagkage/>Hvad bliver fejret, hvordan og hvorfor bliver det markeret?Hvad vil det sige, at fejringer er et spejl på vores samfund?  |
| **På sporet af Reformationen - afsnit 2: Gud bevare Danmark**<http://historielab.dk/gud-bevare-danmark/>Hvad er det for et brud i historien som sker med reformationen, som baner vejen for indførelse af enevælde? Hvad er magtforholdet mellem kirke, konge og stat hos Luther, under enevælden og i vores grundlov? |
| **På sporet af Reformationen - afsnit 3: Guds elskede barn**<http://historielab.dk/guds-elskede-boern/>Hvorfor bliver vi konfirmeret, og hvor stammer konfirmationsritualet fra? Hvilken status og betydning har konfirmationsritualet i dag og før i tiden? |
| **På sporet af reformationen - afsnit 4: En skole for livet**<http://historielab.dk/en-skole-for-livet/>Hvad er det ved Luther, som gør at nogen ser en forbindelse mellem ham og det moderne demokrati?  |
| **På sporet af reformationen - afsnit 5: Det moderne menneske** <http://historielab.dk/det-moderne-menneske/>Hvad er præstationskultur og skam – og hvorfor er det en udfordring for det moderne menneske?  |

## **Materialeoversigt – bilag 2**

Her er et samlet overblik over materialer listet op i tilknytning til filmene og opdelt i baggrundsmateriale og supplerende materiale, der anbefales at blive anvendt i forløbet.

1. **På sporet af reformationen - afsnit 1: Luther lagkage**

<http://historielab.dk/luther-lagkage/>

Filmen kommer ind på, hvad det er ved reformationen og Luther, vi fejrer; hvordan vi fejrer det; og hvad det vil sige at fejre eller markere en historisk begivenhed. I forlængelse heraf giver filmen et indblik i, hvordan Luther både fremstilles som helt og som skurk, hvilket åbner op for refleksionerne omkring, hvordan historien fortælles, konstrueres og bruges i dag.

**Baggrundsmateriale:**

Tekst: Helt eller skurk? (s. 4) (Temamagasin om Reformationen, udgivet afFolkeuniversitetet i Aarhus):

<https://reformation.fuau.dk/media/6755/reformationen_final_enkeltsider_ny.pdf>

**Supplerende materiale om reformationen og Luther:**

Animationsfilm (5 min.): Reformation 1517-2017 - hvad skete der lige der?(produceret af Folkeuniversitet i Aarhus): <https://www.youtube.com/watch?v=Y6cdXMBjHPc>

Animationsfilm (7 x 3 min.): Luthers liv i 7 billeder (produceret af Kristeligt Dagblad): <https://www.emu.dk/modul/luthers-liv-i-7-billeder>

1. **På sporet af Reformationen - afsnit 2: Gud bevare Danmark**

Filmen kommer ind på, hvordan Reformationen og Luthers tanker kan ses som et brud i historien, der er en af årsagsforklaringerne på indførelsen af enevælde og en protestantisk folkekirke, som er skrevet ind ved lov i 1660, og som spiller en central rolle i vores Grundlov den dag i dag.

**Baggrundsmateriale**:

Artikel: Kirke og stat – et forhold i opbrud? (Kristendom.dk – Kristeligt Dagblad):

<https://www.kristendom.dk/indf%C3%B8ring/overblik-kirke-og-stat-et-forhold-i-opbrud>

**Supplerende materiale om Luthers opfattelse forholdet mellem kirke og stat:**

Tekst fra hjemmeside (Præsidiet for reformationsjubilæet i Danmark):

<https://luther2017.dk/om-reformationen/tema-2-staten-og-kirken/>

1. **På sporet af Reformationen - afsnit 3: Guds elskede barn**

Loven der i 1736 gjorde konfirmation obligatorisk for alle børn i kongerigerne Danmark og Norge kan ses i lyset af, at reformationen havde flyttet ansvaret for dyrkelsen af kristendommen fra at være kirkens ansvar til at være et personligt ansvar. Med dette ansvar fulgte et behov for instruktion i den rette lærdom, hvor Luthers lille katekismus spillede en central rolle.

I filmen bliver eleverne klogere på, hvilken rolle konfirmationen spillede i 1700-tallets Danmark, hvad pietisme er, og hvilken betydning kristendommen og konfirmationen spiller for os i dag.

**Baggrundsmateriale:**

Film (5 min.): At skabe et luthersk samfund - betydningen af Luthers lille katekismus og de ti bud i Danmark efter reformationen (Danmarkshistorien.dk): <http://danmarkshistorien.dk/leksikon-og-kilder/vis/materiale/at-skabe-et-luthersk-samfund-betydningen-af-luthers-lille-katekismus-og-de-ti-bud-i-danmark-efter/>

Film (19 min.) Fra konflikt til fællesskab (Del 2: Reformationen): Nanna (protestant) og Francesco (katolik) er begge 14 år og kristne. Men for 500 år siden blev deres kirker skilt. De tager til Wittenberg for at undersøge hvorfor, hvad de har tilfælles, og hvordan de er forskellige i dag (produceret af Foreningen af Katolske Skoler i Danmark (FAKS) v/ Skt. Josefs Skole, Roskilde i samarbejde med Danmarks Kirkelige Mediecenter):

<https://www.dkm.dk/boern-familier-og-skoler/fra-konflikt-til-faellesskab/>

1. **På sporet af reformationen - afsnit 4: En skole for livet**

Forestillingen om, at reformationen har bidraget til demokratiets fremvækst optræder flere steder - f.eks. i Undervisningsministeriets demokratikanon, hvor der står, at reformationen banede vejen for det humanistiske grundsyn om respekt for det enkelte menneskets ret til en udvikling i frihed og ansvarlighed. Og vores dronning tilskriver også Luther stor betydning, når hun siger, at vi i reformationen finder rødderne til det moderne Danmark. Andre påpeger at reformationen ikke førte til demokrati, men derimod til en totalitær kristen stat, enevældigt monarki og evangelisk-luthersk religionstvang,

I filmen får eleverne indblik i udviklingen af dannelsesbegrebet i 1800-tallet og arven fra oplysningstiden og Grundtvig i forhold til udviklingen af det moderne demokrati sat i relation til arven fra Luther og reformationen.

**Kilder**:

Undervisningsministeriets demokratikanon:

<http://static.uvm.dk/Publikationer/2008/demokratikanon/kap05.html>

Reformationsjubilæet 2017 ((Præsidiet for reformationsjubilæet i Danmark):

<https://luther2017.dk/om-reformationen/temaer-reformationen-1517-2017/tema-9-disciplin-og-demokrati/reformationen-og-det-danske-samfund-disciplin-og-demokrati/>

Statsminister Lars Løkke Rasmussens tale ved Reformationsjubilæet i Folketinget den 31. oktober 2017: <http://www.stm.dk/_p_14602.html>

**Supplerende baggrundsmateriale:**

Hjemmeside: André Herbener og Thomas Bjørnestad Platz's <http://luther-2017.dk/>

Artikel: Har Luther haft betydning for velfærdsstaten? (Temamagasin om Reformationen, udgivet afFolkeuniversitetet i Aarhus):

<https://www.kristeligt-dagblad.dk/ide-tanke/har-luther-haft-betydning-velfaerdsstaten>

1. **På sporet af reformationen - afsnit 5: Det moderne menneske**

I denne film anvendes Luther som reference- og refleksionsramme til at spejle det vedkommende og aktuelle tema omkring det moderne menneske følelse af utilstrækkelighed. Elevernes kritiske historiebevidsthed kvalificeres, og de får indsigt i et eksempel på eksistentiel historiebrug, hvor historien bliver brugt til at forstå, hvem vi er.

**Baggrundsmateriale**:

Tekst: At være utilstrækkelig (s. 20) (Temamagasin om Reformationen, udgivet afFolkeuniversitetet i Aarhus)

<https://reformation.fuau.dk/media/6755/reformationen_final_enkeltsider_ny.pdf>

**Baggrundsmateriale om Luthers tanker og et bud på en utilsigtet konsekvensens af Luthers lære:**

DR K, 5 skarpe. Filosoffen Anders Fogh Jensen fortæller om Luther og hans forhold til troen, teksten og katolicismen: <https://www.youtube.com/watch?v=2OALSdC15hY>

**Spillet LynTeser**: et samtalespil, der giver eleverne mulighed for at formulere egne Lyn*Teser* om, hvordan verden kan blive et bedre sted – og hvad vi kan gøre få at nå derhen. Brug spillet til at overveje, hvad det vil sige at være menneske i dag.

<https://reformation.fuau.dk/magasin/lynteser/>